દશેરા ટેકરીનાં વિવિધ વિસ્તારોમાં જુદા જુદા સમયે પાણીનો પૂરવઠો અપાય છે. સરકારી અનાજનાં ગોડાઉન સામેનાં વિસ્તારમાં સવારે ૧૦ થી ૧૧ દરમિયાન પાણી અપાય છે. પચ્ચીસ ગાળા મિશ્ર શાળા નં. ૧૦ સામેનાં વિસ્તારમાં સવારે ૧૦.૧૫ થી ૧૧ દરમિયાન માત્ર ૪૫ મિનિટ માટે જ પાણી અપાય છે. સરસ્વતી મંદિરથી ગણેશ ચોક સુધીનાં વિસ્તારમાં સવારે ૫ વાગ્યાથી ૧૧ સુધી પાણીનો પૂરવઠો અપાય છે. તળાવ ફળિયા વિસ્તારમાં સવારે ૧૦.૩૦ થી ૧૧.૧૫ સુધી રેલ રાહત કોલોનીમાં સવારે ૧૦.૧૫ થી ૧૧ સુધી, કુમાર છાત્રાલય વિસ્તારમાં ૧૦ થી ૧૧ સુધી પાણી અપાય છે. આ સંજોગો ઘણાં લોકો ગેરકાયદે મોટરો લે છે. જેથી તે વિસ્તારોમાં અન્ય લોકોને લો પ્રેસરથી પાણી મળે છે. અમુક વખતે કુમાર છાત્રાલયની પાછળનાં વિસ્તારમાં પાણી આવતું નથી તો આ વિસ્તારમાં હોળી ફળિયાના પંપ હાઉસમાંથી પાણી આપવામાં આવે તો લોકોને સમયસર પૂરતા પ્રેશરથી પાણી મળી શકે તેમ છે.